ΣΥΜΦΩΝΟ ΣΥΝΕΡΓΑΣΙΑΣ 


Στην Αθήνα σήµερα, την...23.../ ...01.../2020, 


Οι κάτωθι συµβαλλόμενοι: 

αφ’ ενός µεν 
ο οργανισµός συλλογικής διαχείρισης µε την επωνυμία «ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ ΜΟΥΣΙΚΩΝ ΠΝΕΥΜΑΤΙΚΩΝ ΔΙΚΑΙΩΜΑΤΩΝ Η ΑΥΤΟΔΙΑΧΕΙΡΙΣΗ - 
ΑΣΤΙΚΟΣ ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ», που εδρεύει στην Αθήνα, 
οδός Κοραή, αρ. 3, Α.Φ.Μ.: 999538617, Δ.Ο.Υ.: Δ’ ΑΘΗΝΩΝ, όπως εκπροσωπείται 
νομίμως για την υπογραφή της παρούσας από ..Γκιόκα Ιωάννη , εμπορικό 
διευθυντή της κατόπιν ειδικής εξουσιοδοτήσεως του διοικητικού της συμβουλίου , 
εφεξής και χάριν συντομίας καλούμενη η «ΑΥΤΟΔΙΑΧΕΙΡΙΣΗ», 


αφ’ ετέρου δε το Σωματείο επισιτιστικών επαγγελμάτων Δήμου Θερμαϊκού 
νομίμως εκπροσωπούμενη γιατην υπογραφή της παρούσας από τον Πρόεδρο του 
Δ.Σ. κα,..«ΜΌ[Λ0Ὶ.. ΟἿ αρα: εφεξής και χάριν συντοµίας καλούμενη 
Σωματείο )συμφωνούν, συνομολογούν και κάνουν αμοιβαία αποδεκτά τα 
ακόλουθα: 


1. ΠΡΟΟΙΜΙΟ 


1.Η ΑΥΤΟΔΙΑΧΕΙΡΙΣΗ, είναι αστικός µη κερδοσκοπικός συνεταιρισμός περιορισμένης 
ευθύνης που συστάθηκε νόμιμα στο πλαίσιο των διατάξεων του άρθρου 54 επ. του 
ν. 2121/1993 «για την πνευματική ιδιοκτησία και τα συγγενικά δικαιώματα», όπως 
τροποποιήθηκε, βάσει του άρθρου 54 παρ. 1 ν. 4481/2017 και λειτουργεί νόμιμα 
στο πλαίσιο του ν. 2121/1993 ως τροποποιηθείς ισχύει, σε συνδυασμό µε τις 
διατάξεις του ν. 4481/2017 «για τη συλλογική διαχείριση δικαιωμάτων πνευματικής 
ιδιοκτησίας και συγγενικών δικαιωμάτων». Η ΑΥΤΟΔΙΑΧΕΙΡΙΣΗ έχει ως αποκλειστικό 
της σκοπό τη διαχείριση και την προστασία των πνευματικών δικαιωμάτων επί των 
έργων των μελών της, ήτοι συνθετών και στιχουργών, εκδοτώὠν/υποεκδοτών 
μουσικών έργων και εν γένει δικαιούχων. 

Σύμφωνα µε το ἀρθ. 6 παρ. 1 ν. 4481/2017 οι οργανισμοί συλλογικής διαχείρισης 


έχουν ενδεικτικά, μεταξύ άλλων, τις παρακάτω αρμοδιότητες: α) διαχειρίζονται το 


περιουσιακό δικαίωµα, τις εξουσίες που απορρέουν από αυτό, κατηγορίες 
εξουσιών ή είδη έργων ή αντικείμενα προστασίας για τις επικράτειες της επιλογής 
των δικαιούχων, β) καταρτίζουν συμβάσεις µε τους χρήστες για τους όρους 
εκμετάλλευσης των έργων καθώς και για την οφειλόμενη, ποσοστιαία ή/και εύλογη, 
αμοιβή, γ) εξασφαλίζουν στους δικαιούχους ποσοστιαία αμοιβή κατά τα οριζόµενα 
στην παρ. 1 του άρθρου 32 του ν. 2121/1993, δ) εισπράττουν τις αμοιβές που 
προβλέπονται στο ν. 4481/2017 και στο ν. 2121/1993 και διανέμουν τα 
εισπραττόµενα ποσά μεταξύ των δικαιούχων, (..) ια) προβαίνουν σύμφωνα µε το 
τέταρτο εδάφιο της παραγράφου 1 του άρθρου 7 ν. 4481/2017 σε κάθε διοικητική ή 
δικαστική ή εξώδικη ενέργεια για τη νόμιμη προστασία των δικαιωμάτων των 
δικαιούχων και, ιδίως, υποβάλλουν αιτήσεις ασφαλιστικών μέτρων, εγείρουν 
αγωγές, ασκούν ένδικα µέσα, υποβάλλουν μηνύσεις και εγκλήσεις, παρίστανται ως 
πολιτικὠς ενάγοντες, ζητούν την απαγόρευση πράξεων που προσβάλλουν το 
δικαίωµα ως προς τις εξουσίες που τους έχουν ανατεθεί και ζητούν την κατάσχεση 
παράνομων αντιτύπων ή τη δικαστική μεσεγγύηση των εμπορευμάτων σύμφωνα µε 
το άρθρο 64 του ν. 2121/1993, ιβ) λαμβάνουν από τους χρήστες κάθε πληροφορία 
αναγκαία για την εφαρµογή των αµοιβολογιων, τον υπολογισμό της αμοιβής και την 
είσπραξη και τη διανοµή των εισπραττόµενων εσόδων από τα δικαιώματα, 
χρησιμοποιώντας τα σχετικά αναγνωρισμένα βιομηχανικά πρότυπα. Συνεπώς οι 
οργανισμοί, σύμφωνα µε τα ανωτέρω έχουν την αρμοδιότητα και την υποχρέωση 
να εισπράττουν και να διανέμουν το οικονομικό αντάλλαγμα (αμοιβή) για τη 
χορήγηση αδείας δημόσιας εκτέλεσης μουσικών έργων, δυνάμει του ἀρθ.3 ν. 
2121/1993 και του ν. 4481/2017, για τη χρήση του εκπροσωπούμενου ρεπερτορίου 
τους, σε δημόσιους χώρους, όπως ξενοδοχεία, εστιατόρια, καφετέριες κλπ, εντός 
της Ναύπακτου . 

2.Η ΑΥΤΟΔΙΑΧΕΙΡΙΣΗ συνεστήθη µε την υπ'αριθ. 5/2001 πράξη του Ειρηνοδικείου 
Αθηνών, όπου καταχωρήθηκε στο οικείο µητρώο Συν/σμών και χορηγήθηκε έγκριση 
για την λειτουργία της, σύμφωνα µε τα οριζόμενα στο άρθρο 54 του Ν.2121/93, 
όπως τροποποιήθηκε βάσει του άρθρου 54 παρ. 1 ν. 4481/2017, κατόπιν της με υπ' 
αριθμ. 2170/2003 Απόφασης του Υπουργού Πολιτισμού, που δημοσιεύτηκε στην 
Εφημερίδα της Κυβερνήσεως µε αρ. ΦΕΚ Β’ 323/18-3-2003. 


3.Τα µέλη της ΑΥΤΟΔΙΑΧΕΙΡΙΣΗΣ συνθέτες και στιχουργοί ή κληρονόμοι αυτών ως 
πνευματικοί δημιουργοί, εκδότες/υποεκδότες μουσικών έργων και εν γένει 
δικαιούχοι, έχουν αναθέσει στην ΑΥΤΟΔΙΑΧΕΙΡΙΣΗ, µε καταπιστευτική μεταβίβαση, 
τις εξουσίες που απορρέουν από το περιουσιακό δικαίωµα της πνευματικής 
ιδιοκτησίας επί των έργων τους ή επί των έργων που έχουν κληρονομήσει ή/και 
εκπροσωπούν, µε σκοπό την προστασία και διαχείριση από αυτήν των δικαιωμάτων 
τους και την είσπραξη και απόδοση των εισπραττόµενων ποσών σε αυτούς 
(σύμβαση ανάθεσης). Ως δικαιούχος (κατόπιν μεταβιβάσεως) των δικαιωμάτων 
πνευματικής ιδιοκτησίας που της έχουν ανατεθεί από τα µέλη της προς διαχείριση 
και προστασία, η ΑΥΤΟΔΙΑΧΕΙΡΙΣΗ έχει το δικαίωµα, μεταξύ άλλων, σύμφωνα µε τα 
οριζόμενα στο άρθρο 6 παρ. 1 ν. 4481/2017, να καταρτίζει συμβάσεις µε τους 
χρήστες για τον καθορισμό της οφειλόµενης αμοιβής για την πάσης φύσης χρήση 
και εκμετάλλευση των έργων του ρεπερτορίου της. Ειδικότερα η ΑΥΤΟΔΙΑΧΕΙΡΙΣΗ 
είναι αρμόδια αφ’ ενός να χορηγεί τις άδειες για την πάσης φύσεως χρήση και 
εκμετάλλευση του εκπροσωπούμενου από αυτήν μουσικού ρεπερτορίου, όπως 
ενδεικτικἀ δημόσια εκτέλεση, παρουσίαση στο κοινό, μετάδοση και αναμετάδοση 
µε κάθε τρόπο, εγγραφή και αναπαραγωγή µε κάθε μέσο, οιασδήποτε µορφής 
χρήση διαμέσου των ψηφιακών δικτύων (ἰπϊθγηεῖ, κινητή τηλεφωνία κλπ.) και αφ’ 
ετέρου να καταρτίζει τις αντίστοιχες συμβάσεις σχετικά µε τους όρους 
εκμετάλλευσης και να εισπράττει την οφειλόμενη αμοιβή. 

4. Με την υπογραφή της παρούσας η αφετέρου συμβαλλόμενη θα παραδώσει 
κατάλογο µε τα εγγεγραμμένα μέχρι σήµερα µέλη της, ο οποίος θα επισυναφθεί 
στην παρούσα ως ΠΑΡΑΡΤΗΜΙΑ Β, το οποίο αποτελεί ενιαίο και αναπόσπαστο µέρος 


της παρούσας, 


2.ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ 


2.1. Αντικείµενο της παρούσας είναι η ρύθμιση καταβολής των πνευματικών 
δικαιωμάτων (αμοιβής) της ΑΥΤΟΔΙΑΧΕΙΡΙΣΗΣ, για τη χρήση των μουσικών έργων 
του εκπροσωπούμενου από αυτήν ρεπερτορίου, που συνίσταται στην µε 
οποιοδήποτε τρόπο αναμετάδοση/δηµόσια παρουσίαση των έργων αυτών στα 


καταστήματα του ( Σωματείου) για το χρονικό διάστηµα από 1/1/2018-31/12/2020, 


ως και για τα αναδρομικά, µε σκοπό την χορήγηση σε κάθε ένα μέλος ΤΟΥ 
Σωματείου , της µη αποκλειστικής «ΑΔΕΙΑΣ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ», 
σύμφωνα µε τους ειδικότερους όρους και προὐποθέσεις που περιέχονται στην 
παρούσα και τις οικείες διατάξεις του ν.2121/1993 και του ν.4481/2017 για τη 
νόμιμη ισχύ της. Τα µέλη του Σωματείου θα αποδεικνύουν την ιδιότητά τους από 
την σχετική έγγραφη βεβαίωση του συλλόγου . Η βεβαίωση αυτή θα υποβάλλεται 
στην ΑΥΤΟΔΙΑΧΕΙΡΙΣΗ από το κάθε μέλος του συλλόγου που θα προσχωρεί στην 
παρούσα. 

2.2. Λαμβάνοντας υπόψη το ισχύον σήµερα αμοιβολόγιο της ΑΥΤΟΔΙΑΧΕΙΡΙΣΗΣ (το 
οποίο επισυνάπτεται στην παρούσα ως ΠΑΡΑΡΤΗΜΑ Α και αποτελεί ενιαίο και 
αναπόσπαστο μέρος τη παρούσας), τα µέρη δηλώνουν, συμφωνούν και 
συναποδέχονται ότι η αμοιβή (οικονομικό αντάλλαγμα) των πνευματικών 
δικαιωμάτων, η οποία οφείλεται για καθένα από τα έτη 2018 ,2019 και 2020 για το 
εκπροσωπούμενο από την ΑΥΤΟΔΙΑΧΕΙΡΙΣΗ ρεπερτόριο για τη χρήση που 
πραγματοποιείται σε καταστήματα εστίασης και αναψυχής του συλλόγου. 

Α) Για το έτος 2018: 

Έναντι οποιουδήποτε μέλους του συλλόγου προσχωρήσει στην παρούσα 
συμφωνία και στη βάση ισχύοντος σήµερα αμοιβολογίου της ΑΥΤΟΔΙΑΧΕΙΡΙΣΗΣ 
(ΠΑΡΑΡΤΗΜΑ Α) εφαρμόζεται έκπτωση: ) 2096 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω μέλη, τα 
συνολικά αναλογούντα δικαιώματα (αμοιβές) για το έτος 2018, πλέον ΦΠΑ, το 
αργότερο μέχρι και την 28/02/2020. 

Β) Για το έτος 2019: 

Έναντι οποιουδήποτε μέλους της ενωσεως προσχωρήσει στην παρούσα συμφωνία 
και στη βάση του ισχύοντος σήμερα αμοιβολογίου της ΑΥΤΟΔΙΑΧΕΙΡΙΣΗΣ 
(ΠΑΡΑΡΤΗΜΑ Α) εφαρμόζεται έκπτωση: ἱ) 1596 επἰ της προκύπτουσας συνολικής 
αμοιβής ,εφόσον καταβληθούν και εξοφληθούν ολοσχερώς από τα εν λόγω μέλη, τα 
συνολικά αναλογούντα δικαιώματα (αμοιβές) για το έτος 2019, πλέον ΦΠΑ, το 
αργότερο μέχρι καιτην 30/04/2020. 

Γ) Για το έτος 2020 

Έναντι οποιουδήποτε μέλους της ενωσεως προσχωρήσει στην παρούσα συμφωνία 


και στη βάση του ισχύοντος σήμερα αμοιβολογίου της ΑΥΤΟΔΙΑΧΕΙΡΙΣΗΣ 


(ΠΑΡΑΡΤΗΜΑ Α) εφαρμόζεται έκπτωση: |!) 1596 επί της προκύπτουσας συνολικής 
αμοιβής ,εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώµατα (αμοιβές) για το έτος 2020, πλέον ΦΠΑ, το 
αργότερο μέχρι καιτην 30/05/2020. 

Δ) Ο εκάστοτε ισχύων ΦΠΑ θα καταβάλλεται από το μέλος του συλλόγου , προς την 
ΑΥΤΟΔΙΑΧΕΙΡΙΣΗ στο ακέραιο, και θα βαρύνει αποκλειστικά και μόνον το κάθε εν 
λόγω μέλος. 

Ε) Με την ολοσχερή καταβολή της αμοιβής (οικονομικό αντάλλαγμα), πλέον του 
αναλογούντος ΦΠΑ, σύμφωνα µε τους όρους της παρούσας, θα εκδίδονται και τα 
αντίστοιχα νόμιμα παραστατικά από την ΑΥΤΟΔΙΑΧΕΙΡΙΣΗ και θα χορηγείται στο 
κάθε μέλος της ενωσεως , η αντίστοιχη µη αποκλειστική «ΑΔΕΙΑ ΔΗΜΟΣΙΑΣ 
ΕΚΤΕΛΕΣΗΣ ΜΟΥΣΙΚΗΣ» της ΑΥΤΟΔΙΑΧΕΙΡΙΣΗΣ για τα αντίστοιχα ως άνω έτη 2018, 
2019 ΚΑΙ 2020. 

2.3. Έναντι οποιουδήποτε μέλους του συλλόγου προσχωρήσει στην παρούσα 
σύμβαση το αργότερο μέχρι την 30/05/2020 και έχει τηρήσει πλήρως και 
προσηκόντως τις προβλεπόμενες από την παρούσα σύμβαση υποχρεώσεις του για 
τα έτη 2018 και 2019, 2020 εντός του προαναφερόμενου ορισθέντος διαστήματος, 
σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ δεν θα διατηρεί καμία 
αξίωση για τον προ της 1.1.2018 χρόνο, υπό την αυτονόητη φυσικά προὐπόθεση, 
ότι το εν λόγω μέλος του( Σωματείου) δεν θα εξέλθει της εν προκειμένω 
συμφωνίας, οπότε οι παραπάνω αξιώσεις της ΑΥΤΟΔΙΑΧΕΙΡΙΣΗΣ θα ενεργοποιούνται 
ἁμεσα. 

2.4. Ρητά συνομολογείται ότι στην περίπτωση που οποιοδήποτε μέλος του 
συλλόγου δεν προσχωρήσει στην προκείµενη συμφωνία ή/και δεν τηρήσει πλήρως 
τις υποχρεώσεις του, εντός του προαναφερόμενου ορισθέντος διαστήματος, 
σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ θα διεκδικήσει τα 
προβλεπόμενα απὀ τις οικείες νομοθετικές διατάξεις µε βάση το νομίμως 
δημοσιευμένο και εκάστοτε ισχύον αμοιβολόγιο της, χωρίς να δεσμεύεται από την 
παρούσα συμφωνία και δη το της παρούσας καθορισθέν ποσοστό έκπτωσης επί των 
πνευματικών δικαιωμάτων (αμοιβή) της ΑΥΤΟΔΙΑΧΕΙΡΙΣΗΣ τόσο για τα έτη 2018 και 


2019, όσο και για τα αναδρομικά οφειλόµενα δικαιώµατα. 


3.ΔΙΑΡΚΕΙΑ ΙΣΧΥΟΣ 


3.1.Η παρούσα αρχίζει µε την υπογραφή της παρούσας και λήγει την 30/05/2020, 


χωρίς καμία άλλη γραπτή ή προφορική προειδοποίηση. Σιωπηρή ή προφορική 


παράταση ή ανανέωση αυτής δεν ισχύει. 
4. ΓΕΝΙΚΟΙ ΟΡΟΙ 


4.1 Οιαδήποτε τροποποίηση των όρων της παρούσης θα γίνεται µόνο µε νεότερη 
έγγραφη συμφωνία των μερών. Κάθε δικόγραφο, έγγραφο, ή εξώδικος επιστολή που 
αφορά στο παρόν θα κοινοποιείται νόμιμα στις διευθύνσεις που δηλώνονται 
εκατέρωθεν στην αρχή του παρόντος. Ὅλοι δε οι όροι της παρούσας ορίζονται ως 
οὐσιώδεις και η παραβίασή τους συνιστά λόγο καταγγελίας του παρόντος 

4.2. Ο σύλλογος δηλώνει ότι θα καταβάλλει κάθε δυνατή προσπάθεια 
αναλαμβάνοντας κάθε απαιτούμενη προς τούτο πρωτοβουλία για να ενημερώσει 
σχετικά µε την υπογραφή της παρούσας τα µέλη της για τη δυνατότητα προσχώρησης 
στους όρους της παρούσας. 

4.3. Ο σύλλογος θα χορηγεί τη σχετική βεβαίωση στο µέλος της που επιθυμεί να 
επωφεληθεί από τους όρους της παρούσας. 

4.4. Σε περίπτωση που η ΑΥΤΟΔΙΑΧΕΙΡΙΣΗ συνάψει στο μέλλον σύμβαση µε οµοειδή 
µε την αφετέρου συμβαλλόμενη ένωση χρηστών ή απευθείας µε , που να περιέχει 
ευνοϊκότερη ρύθμιση των δια της παρούσας καθοριζόµενων εκπτώσεων, η εν λόγω 
ευνοϊκότερη ρύθμιση θα καταλαμβάνει αυτομάτως από την ηµεροµηνία ισχύος της 
και για το μέλλον και μόνο καιτις διεπόµενες από την παρούσα σύμβαση εκπτώσεις. 
Το παρόν συντάχτηκε σε δυο ακριβή πρωτότυπα, και αφού αναγνώστηκε και 
επιβεβαιώθηκε το περιεχόµενο αυτής χωρίς καμία αντίρρηση, υπογράφτηκε:και από 


τα δύο µέρη χωρίς καμία επιφύλαξη ως κατωτέρω. 


ΓΙΑ ΤΗΝ ΑΥΤΟΔΙΑΧΕΙΡΙΣΗ 
ΓΚΙΟΚΑΣΙΩΑΝΗΣ .,- 
ΟΤΕΜΠΟΡΙΚΟΣ ΔΙΕΥΘΥΝΤΗΣ». 


